ທາງການຮຽກຮ້ອງ ໃຫ້ຢູ່ໃນຄວາມສະຫງົບ ໃນຂະນະທີ່ ການສືບສວນ ຍັງດຳເນີນຢູ່
ບັນດາເຈົ້າໜ້າທີ່ຕຳຫຼວດ ແລະໄອຍະການເມືອງ Baltimore ຮຽກຮ້ອງໃຫ້ປະຊາຊົນ ຈົ່ງພາກັນອົດທົນ ແລະ ຢູ່ໃນຄວາມສະຫງົບ ໃນຂະນະທີ່ທຳການສືບສວນ.
ບັນດາເຈົ້າໜ້າທີ່ ຢູ່ທີ່ເມືອງ Baltimore ທາງພາກຕາເວັນອອກ ຂອງສະຫະລັດ ກຳລັງຮ້ອງຂໍໃຫ້ທຸກຄົນຕັ້ງຢູ່ໃນຄວາມສະຫງົບ ແລະມີຄວາມອົດທົນ ໃນຂະນະທີ່ບັນດາໄອຍະການ ຕັດສິນໃຈ ວ່າ ຈະກ່າວຫາບັນດາເຈົ້າໜ້າທີ່ຕຳຫຼວດ ທີ່ພົວພັນກັບການຈັບ ກຸມຊາຍໜຸ່ມຜີວດຳ ທີ່ໄດ້ເສຍຊີວິດ ຢູ່ໃນລະຫວ່າງການຄຸມຂັງ ຂອງຕຳຫຼວດຫລືບໍ່ ຕຳຫຼວດໄດ້ສົ່ງລາຍງານການສືບສວນຂອງຕົນ ກ່ຽວກັບການ ເສຍຊີວິດ ຂອງຊາຍຄົນນີ້ ໃຫ້ແກ່ຫ້ອງການຍຸດຕິທຳຂອງລັດ ໃນວັນພະຫັດວານນີ້ ນຶ່ງມື້ກ່ອນເສັ້ນຕາຍທີ່ໄດ້ຕັ້ງໄວ້ ການລົງຄວາມເຫັນກ່ຽວກັບການສືບສວນພາຍໃນ ຍັງບໍ່ທັນໄດ້ເປີດເຜີຍໃຫ້ປະຊາຊົນຮູ້ເທື່ອ ຄວາມລຶກລັບຂອງຕຳຫລວດທີ່ຫ້ອມລ້ອມຄະດີດັ່ງກ່າວໄດ້ເພີ້ມຄວາມໂກດແຄ້ນ ໃຫ້ແກ່ ຫລາຍໆຄົນ ທີ່ບໍ່ພໍໃຈກັບພວກເຈົ້າໜ້າທີ່ ທີ່ບໍ່ອອກມາກ່າວເຖິງການເສຍຊີວິດ ຂອງທ້າວ Freedie Gray ອາຍຸ 25 ປີ ທີ່ໄດ້ຕາຍຍ້ອນບາດເຈັບຢູ່ກະດູກສັນຫຼັງໃນວັນທີ 19 ເດືອນ ເມສາຜ່ານມານີ້ ຫົວໜ້າພະແນກຍຸດຕິທຳຂອງລັດ ທ່ານນາງ Marilyn Mosby ກ່່າວໃນວັນພະ ຫັດວານ ນີ້ວ່າ ຫ້ອງການຂອງທ່ານນາງ ກຳລັງທຳການສືບສວນເພີ້ມຕື່ມ ເພື່ອພິ ສູດກ່ຽວກັບການຕາຍດັ່ງກ່າວ ຊຶ່ງທ່ານນາງກ່າວວ່າ “ພວກເຮົາຂໍຮ້ອງໃຫ້ສາທາ ລະນະຊົນຈົ່ງມີຄວາມ ອົດທົນ ແລະຢູ່ໃນຄວາມສະຫງົບແລະໃຫ້ໄວ້ວາງໃຈຕໍ່ຂະ ບວນການຂອງລະບົບຍຸດຕິ ທຳ” ໃນວັນພະຫັດວານນີ້ ພວກປະທ້ວງໄດ້ພາກັນໂຮມຊຸມນຸມກັນອີກດ້ວຍການເດີນ ຂະບວນ ຂະໜາດໃຫຍ່ ແລະຢ່າງສະຫງົບ ຢູ່ໃນເຂດໃຈກາງເມືອງ Baltimore ແຕ່ວ່າ ຖະໜົນ ຫົນທາງສ່ວນໃຫຍ່ໄດ້ເປົ່າແປນ ຫລັງຈາກການຫ້າມອອກນອກບ້ານໃນເວລາ 10 ໂມງ ກາງຄືນ ທີ່ພວກເຈົ້າໜ້າທີ່ກ່າວວ່າ ມີທ່າທາງວ່າຈະສິ້ນ ສຸດລົງພາຍໃນສອງສາມມື້ຂ້າງ ໜ້ານີ້